
   Nr. 1674 din 22.09.2026

Anunț concurs pentru post contractual conform H.G. 1336/2022

Școala Gimnazială „Apaczai Csere Janos”, cu sediul în Apața, strada Mare nr. 379, județul Brașov, organizează concurs pentru ocuparea următorului post contractual, conform H.G. nr. 1336/08.11.2022:

1. Nivelul postului*: de execuție
2. Denumirea postului: mediator școlar, post vacant, pe perioadă nedeterminată.
3. Gradul/Treapta profesional/profesională: mediator II G
4. Scopul principal al postului: asigură servicii de mediere școlară
5. Numărul de posturi: 1

Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Dosarele de concurs se depun la sediul instituției din localitatea Apața, strada Bartalis Janos, nr. 460 A, județul Brașov, compartimentul secretariat, telefon 0268284502, persoana de contact Dărăbanț Miruna, email: scoalagapata@yahoo.com.   
Termenul de depunere a dosarelor (10 zile lucrătoare de la afişare): 13.10.2026, ora 12, la sediul instituţiei.


Condiţiile generale prevăzute de art. 15 din H.G. 1336/08.11.2022

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).


Condiţii specifice de participare la concurs:

1. Studii de specialitate**: 
Nivelul studiilor: 8 clase.
2. Perfecționări (specializări): Nu se solicită. 
Constituie avantaj cunoașterea comunității locale.
3. Cunoștințe de operare/programare pe calculator (necesitate și nivel): Nu se solicită.
4. Limbi străine (necesitate și nivel) cunoscute: Nu se solicită.
5. Abilități, calități și aptitudini necesare: 
	- abilităţi de relaţionare-comunicare cu întreg personalul unităţii de învăţământ și cu părinții elevilor din comunitatea locală; 
	- competențe de comunicare scrisă şi verbală, de relaționare; moralitate, corectitudine, deschidere şi flexibilitate în relațiile interumane;
	- perseverență, consecvență, abilități pentru munca în condiții de stres, în situații de urgență sau neprevăzute;
	- analiza problemelor specifice mediului şcolar; 
	- atitudine pozitivă, motivatoare;
	- disponibilitate pentru deplasări și pentru program flexibil;
6. Cerințe specifice*** (conform art. 542 alin. (1) si (2) din O.U.G. 57/2019): Nu se solicită.
7. Competența managerială**** (cunoștințe de management, calități și aptitudini manageriale): Nu se solicită.
8. Vechime: Nu se solicită.

* Funcție de execuție sau de conducere.
** În cazul studiilor medii se va preciza modalitatea de atestare a acestora (atestate cu diplomă de absolvire sau diplomă de bacalaureat).
*** Se va specifica obținerea unui/unei aviz/autorizații prevăzut/prevăzute de lege, după caz. 
**** Doar în cazul funcțiilor de conducere.
fără plată, suspendare, detașare etc.). Se vor specifica atribuțiile, precum și numele persoanei/persoanelor, după caz, care le va/le vor prelua prin delegare.


Bibliografie şi tematică:
Tematica:
· Rolul, responsabilitățile și atribuțiile mediatorului școlar;  
· Colaborarea școală–familie–comunitate;  
· Incluziunea școlară și educația incluzivă;  
· Prevenirea și combaterea segregării școlare;  
· Drepturile copilului;  
· Prevenirea abandonului școlar și a absenteismului;  
· Lucrul cu familiile vulnerabile și cu comunitățile de romi;  
· Instrumentele de lucru ale mediatorului școlar (fișa de monitorizare, planul de intervenție etc.);  
· Managementul situațiilor de violență și al conflictelor în mediul școlar;
· Protecţia şi securitatea muncii;
· Apărarea împotriva incendiilor.

Bibliografia:
1). D.Rotaru, Adriana Maria, Oliver Peyroux, și Mihai Gruia. „Ghidul mediatorului școlar în România”. Editura Reprograph, 2012;
2). „Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006;
3). Legea învăţământului preuniversitar nr. 198/2023, cu modificările şi completările ulterioare;  Capitolul I – Dispoziții generale. Principii și valori;  Capitolul V – Educația incluzivă de calitate pentru toți beneficiarii primari ai educației (Secțiunea 1 – Prevederi generale);
4). Legea nr. 272 din 21 iunie 2004(**republicată**) privind protecția și promovarea drepturilor copilului, integral;
5). OME. nr. 7701/2024 privind aprobarea Metodologiei pentru monitorizarea, evaluarea, identificarea, prevenirea şi combaterea segregarii şcolare în învăţământul preuniversitar; integral;
6). OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare; integral;
7). Ordinul nr. 6235/2023 al Ministerului Educației pentru aprobarea Procedurii privind managementul cazurilor de violenţă asupra antepreşcolarilor/ preşcolarilor/ elevilor şi personalului unităţii de învăţământ, precum şi al altor situaţii corelate în mediul şcolar şi al suspiciunii de violenţă asupra copiilor în afara mediului şcolar -integral;
8). Legea nr. 319 din 2006 privind protecţia şi securitatea muncii;
9). Legea nr. 307 din 2006 privind apărarea împotriva incendiilor.


Calendarul de desfăşurare a concursului, respectiv data limită şi ora până la care se pot depune dosarele de concurs:
· termenul de depunere a dosarelor (10 zile lucrătoare de la afişare): 13.10.2026, ora 12, la sediul instituţiei;
· selecţia dosarelor: 14.10.2026, ora 12, la sediul instituţiei;
· termen de depunere a contestațiilor: 15.10.2026, ora 10;
· soluționarea contestațiilor în urma selecției dosarelor: 15.10.2026, ora 12;
· proba scrisă în data de 19.10.2026, ora 10.00, la sediul instituției;       
· afişarea rezultatelor de la proba scrisă: 19.10.2026, ora 15.00;
· termen de depunere a contestațiilor după proba scrisă: 20.10.2026, ora 10;
· soluționarea contestațiilor la proba scrisă: 20.10.2026, ora 12;  
· proba de interviu în data de 21.10.2026, ora 10, la sediul instituției;  
· afişarea rezultatelor de la proba de interviu: 21.10.2026, ora 15.00;
· termen de depunere a contestațiilor după interviu: 22.10.2026, ora 10;
· soluționarea contestațiilor după proba de interviu: 22.10.2026, ora 14;  
· afişarea rezultatelor finale: 22.10.2026, ora 15.00.




Director: prof. Dărăbanț-Lienerth Marinela

__________________

